title: Komission täytäntöönpanoasetus (EU) 2017/39, annettu 3 päivänä marraskuuta 2016, Euroopan parlamentin ja neuvoston asetuksen (EU) N:o 1308/2013 soveltamissäännöistä hedelmien ja vihannesten, banaanien ja maidon toimittamisesta oppilaitoksiin myönnettävän unionin tuen osalta

text:
               10.1.2017

               FI

               Euroopan unionin virallinen lehti

               L 5/1

         KOMISSION TÄYTÄNTÖÖNPANOASETUS (EU) 2017/39,
   annettu 3 päivänä marraskuuta 2016,
   Euroopan parlamentin ja neuvoston asetuksen (EU) N:o 1308/2013 soveltamissäännöistä hedelmien ja vihannesten, banaanien ja maidon toimittamisesta oppilaitoksiin myönnettävän unionin tuen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 25 artiklan ja 223 artiklan 3 kohdan,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 (2) kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 ja erityisesti sen 62 artiklan 2 kohdan a–d alakohdan sekä 64 artiklan 7 kohdan a alakohdan,
   ottaa huomioon maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä 16 päivänä joulukuuta 2013 annetun neuvoston asetuksen (EU) N:o 1370/2013 (3) ja erityisesti sen 5 artiklan 5 kohdan,
   sekä katsoo seuraavaa:

               (1)

               Asetuksen (EU) N:o 1308/2013 II osan I osaston II luvun I jaksossa säädetään kahdesta tukijärjestelmästä, joiden tarkoituksena on tehostaa maataloustuotteiden jakelua lapsille oppilaitoksissa. Ensimmäinen niistä koskee hedelmien ja vihannesten, hedelmä- ja vihannesjalosteiden sekä banaanituotteiden (kouluhedelmä- ja kouluvihannesjärjestelmä) ja toinen maidon ja maitotuotteiden (koulumaitojärjestelmä) toimittamista. Kyseiset kaksi järjestelmää korvataan yhdellä ainoalla järjestelmällä, joka otetaan käyttöön Euroopan parlamentin ja neuvoston asetuksella (EU) 2016/791 (4) lukuvuodesta 2017/2018 alkaen. Tässä yhdessä ainoassa järjestelmässä vahvistetaan uusi yhteinen kehys hedelmien ja vihannesten, hedelmä- ja vihannesjalosteiden sekä banaanialan tuoretuotteiden, jäljempänä ’kouluhedelmät ja kouluvihannekset’, sekä maidon ja maitotuotteiden, jäljempänä ’koulumaito’, toimittamiseksi lapsille oppilaitoksissa, jäljempänä ’koulujakelujärjestelmä’. Asetuksessa (EU) N:o 1308/2013, sellaisena kuin se on muutettuna asetuksella (EU) N:o 2016/791, myös siirretään komissiolle valta antaa delegoituja säädöksiä ja täytäntöönpanosäädöksiä. Jotta voitaisiin varmistaa koulujakelujärjestelmän moitteeton toiminta uudessa yhteisessä kehyksessä, tietyt säännöt on hyväksyttävä tällaisilla säädöksillä. Kyseisillä säädöksillä olisi korvattava komission delegoidut asetukset (EU) N:o 1047/2014 (5) ja (EU) 2016/247 (6), komission täytäntöönpanoasetus (EU) 2016/248 (7) ja komission asetus (EY) N:o 657/2008 (8). Nämä asetukset kumotaan komission delegoidulla asetuksella (EU) 2017/40 (9).

               (2)

               Asetuksen (EU) N:o 1308/2013 23 artiklan 8 kohdan mukaisesti jäsenvaltioiden, jotka haluavat osallistua koulujakelujärjestelmään, on laadittava strategia järjestelmän täytäntöönpanoa varten. Jotta koulujakelujärjestelmän täytäntöönpanoa voitaisiin arvioida, strategian osatekijät olisi määriteltävä. Hallinnollisen rasitteen vähentämiseksi on aiheellista erottaa strategiaan sisällytettävistä osatekijöistä ne osatekijät, jotka on asetettava pyynnöstä komission saataville, erityisesti tarkastusten osalta, jos nämä osatekijät eivät sisälly strategiaan.

               (3)

               Hyvän hallintotavan ja moitteettoman talousarviohallinnon vuoksi jäsenvaltioiden, jotka panevat koulujakelujärjestelmän täytäntöön, olisi toimitettava vuosittain unionin tukea koskeva pyyntö. Lisäksi olisi määriteltävä tällaisen pyynnön sisältö.

               (4)

               Tuenhakijoiden toimittamien tukihakemusten sisältö ja esittämistiheys olisi määritettävä samoin kuin hakemusten jättämistä koskevat säännöt. Lisäksi olisi täsmennettävä tukihakemusten tueksi tarvittavat todisteet. Olisi myös vahvistettava seuraamukset, joita toimivaltaisen viranomaisen on sovellettava, jos tukihakemus jätetään myöhässä.

               (5)

               Tuen maksamista koskevia edellytyksiä olisi selkeytettävä lisää, jotta voidaan ottaa huomioon tuotteiden toimittamiseen ja jakamiseen tarkoitetun tuen ja koulutuksellisiin liitännäistoimenpiteisiin, seurantaan, arviointiin ja julkistamiseen tarkoitetun tuen välinen ero. Lisäksi olisi täsmennettävä kunkin tukimaksuhakemuksen tueksi edellytettävien todistusasiakirjojen sisältö.

               (6)

               Olisi määriteltävä kouluhedelmien ja -vihannesten osalta sekä koulumaidon osalta maksettavien määrärahojen siirtojen määräajat ja komissiolle annettavien siirtoilmoitusten toimittaminen, muoto ja sisältö.

               (7)

               Jotta käytettävissä olevat varat voitaisiin hyödyntää täysimääräisesti, asetuksen (EU) N:o 1370/2013 5 artiklan 5 kohdan mukaisesti komission olisi hyväksyttävä toimenpiteet, joilla hakematta jäänyt unionin tuki jaettaisiin uudelleen sellaisten koulujakelujärjestelmään osallistuvien jäsenvaltioiden kesken, jotka ovat ilmoittaneet komissiolle halukkuudestaan käyttää unionin tukea enemmän kuin mitä niiden käytettävissä on. Olisi määriteltävä tällaisten jäsenvaltioiden välisten varainsiirtojen ehdot.

               (8)

               Koulujakelujärjestelmän tehokkuuden arvioimiseksi ja jäsenvaltioiden kansallisten ja alueellisten strategioiden parantamiseksi jäsenvaltioiden olisi ilmoitettava komissiolle järjestelmän seurannasta ja arvioinnista saadut tulokset ja havainnot. Selkeyden vuoksi on aiheellista vahvistaa päivämäärä vuosittaisten seurannan tulosten ja arviointikertomuksen ilmoittamiseksi komissiolle. Komissio julkaisee kyseiset asiakirjat.

               (9)

               Unionin taloudellisten etujen suojaamista varten olisi syytä hyväksyä tehokkaat valvontatoimenpiteet sääntöjenvastaisuuksien ja petosten torjumiseksi. Näiden valvontatoimenpiteiden olisi sisällettävä kaikille tukihakemuksille järjestelmällisesti tehtävät hallinnolliset tarkastukset ja niitä täydentävät paikalla tehtävät tarkastukset. Valvontatoimenpiteiden soveltamisala, sisältö ja ajankohta sekä niitä koskeva raportointi olisi täsmennettävä, jotta varmistetaan jäsenvaltioiden tasapuolinen ja yhdenmukainen lähestymistapa, vaikka ne panisivat koulujakelujärjestelmän täytäntöön eri tavoin.

               (10)

               Aiheettomasti maksetut määrät olisi perittävä takaisin komission täytäntöönpanoasetuksen (EU) N:o 809/2014 (10) mukaisesti.

               (11)

               Asetuksen (EU) N:o 1308/2013 23 artiklan 10 kohdan mukaisesti yleisölle on tiedotettava riittävästi unionin osallistumisesta koulujakelujärjestelmän rahoitukseen. Delegoidussa asetuksessa (EU) 2017/40 säädettyjen julistetta koskevien säännösten lisäksi on aiheellista asettaa koulujakelujärjestelmän julkistamista sekä unionin tunnuksen käyttöä koskevat säännöt.

               (12)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Soveltamisala ja määritelmä
   1.   Tässä asetuksessa vahvistetaan säännöt asetusten (EU) N:o 1308/2013 ja (EU) N:o 1370/2013 soveltamiseksi siltä osin kuin on kyse unionin tuesta hedelmien ja vihannesten, hedelmä- ja vihannesjalosteiden ja banaanialan tuoretuotteiden (’kouluhedelmät ja kouluvihannekset’) sekä maidon ja maitotuotteiden (’koulumaito’) toimittamisesta ja jakamisesta lapsille oppilaitoksissa sekä koulutuksellisten liitännäistoimenpiteiden ja tiettyjen asetuksen (EU) N:o 1308/2013 23 artiklassa tarkoitettujen järjestelmään (’koulujakelujärjestelmä’) liittyvien kustannusten osalta.
   2.   Kyseisessä järjestelmässä ’lukuvuodella’ tarkoitetaan ajanjaksoa, joka alkaa 1 päivänä elokuuta ja päättyy seuraavan vuoden 31 päivänä heinäkuuta.
   2 artikla
   Jäsenvaltioiden strategiat
   1.   Asetuksen (EU) N:o 1308/2013 23 artiklan 8 kohdassa ja delegoidun asetuksen (EU) 2017/40 2 artiklassa tarkoitettujen jäsenvaltion strategioiden on sisällettävä seuraavat osatekijät:

               a)

               hallinnollinen taso, jolla koulujakelujärjestelmä pannaan täytäntöön;

               b)

               koulujakelujärjestelmän täytäntöönpanossa huomioon otettavat tarpeet ja näiden tarpeiden tärkeysjärjestys;

               c)

               tulokset, jotka halutaan saavuttaa koulujakelujärjestelmän täytäntöönpanolla, ja indikaattorit, joilla edistymistä mitataan;

               d)

               lähtötilanne, johon tulosten saavuttamisen edistystä verrataan saatavilla olevien tietojen pohjalta;

               e)

               koulujakelujärjestelmän keskeisten osatekijöiden talousarvio kouluhedelmien ja -vihannesten ja koulumaidon osalta sekä myös talousarvio koko koulujakelujärjestelmää koskevien osatekijöiden osalta;

               f)

               kohderyhmä;

               g)

               luettelo koulujakelujärjestelmässä toimitettavista tuotteista asetuksen (EU) N:o 1308/2013 23 artiklan 3, 4 ja 5 kohdassa lueteltujen tuoteryhmien ja tarvittaessa 7 kohdan mukaisesti;

               h)

               järjestelyt, joilla pyritään varmistamaan, että unionin tuki otetaan asianmukaisesti huomioon tuotteiden hinnoissa, jos tuotteet eivät ole maksutta saatavilla koulujakelujärjestelmässä;

               i)

               jos yksikkökustannusten vakiotaulukot, kiinteämääräinen rahoitus ja/tai kertakorvaukset sallitaan, niiden laatimista koskevat oikeudenmukaiset, tasapuoliset ja todennettavat laskentamenetelmät; järjestelyt, joilla arvioidaan tuenhakijoiden toimittamien kustannusten kohtuullisuutta, jos kustannuksiin perustuvaa järjestelmää käytetään;

               j)

               koulutuksellisten liitännäistoimenpiteiden tavoitteet ja sisältö;

               k)

               menettelyt, joilla asianomaiset viranomaiset ja sidosryhmät otetaan mukaan;

               l)

               menettelyt, joilla valitaan tuotteiden toimittajat, materiaalit ja palvelut koulujakelujärjestelmässä;

               m)

               järjestelyt, joilla tuodaan esiin unionin tuki koulujakelujärjestelmään.

         2.   Jäsenvaltioiden tulee asettaa pyynnöstä komission saataville seuraavat tiedot, jos ne eivät sisälly strategiaan:

               a)

               koulujakelujärjestelmässä toimitettujen tuotteiden valintaa koskevat kriteerit ja asetuksen (EU) 1308/2013 23 artiklan 11 kohdassa tarkoitetut prioriteetti tai prioriteetit;

               b)

               tuotteiden toimittamiseen ja/tai jakamiseen liittyvät järjestelyt, myös tukikelpoisten kustannusten, odotettavissa olevan jakelutiheyden ja -ajoituksen osalta, sekä siinä tapauksessa, että jakelu sallitaan tavallisten kouluaterioiden yhteydessä, delegoidun asetuksen (EU) 2017/40 11 artiklan noudattamiseksi toteutetut toimenpiteet;

               c)

               jos enimmäishinnat, jotka tuensaajat maksavat koulujakelujärjestelmässä saatavilla olevista tuotteista, materiaaleista ja palveluista, on vahvistettu, niiden laatimiseen käytetyt oikeudenmukaiset, tasapuoliset ja todennettavat laskentamenetelmät;

               d)

               kansallisen tuen määrä, jos tällaista tukea myönnetään koulujakelujärjestelmässä saatavan unionin tuen lisäksi;

               e)

               jos olemassa olevia kansallisia järjestelmiä laajennetaan tai tehostetaan koulujakelujärjestelmän kautta saatuja unionin varoja käyttämällä, ne järjestelyt, jotka on otettu käyttöön koulujakelujärjestelmän lisäarvon varmistamiseksi;

               f)

               jos asetuksen (EU) N:o 1308/2013 23 artiklan 5 kohdassa tarkoitettuja tuotteita jaetaan, ne järjestelyt, joilla varmistetaan unionin tuen maksaminen ainoastaan noiden tuotteiden maitoainesosan osalta ja että unionin tuki ei ylitä asetuksen (EU) N:o 1370/2013 5 artiklan 3 kohdassa tarkoitettua määrää;

               g)

               rakenteet, järjestelyt ja lomakkeet, jotka on delegoidun asetuksen (EU) 2017/40 9 artiklan mukaisesti otettu käyttöön koulujakelujärjestelmän seurantaa ja arvioimista ja tämän asetuksen 9 ja 10 artiklassa säädettyjä tarkastuksia varten.

         3.   Komissio julkaisee jäsenvaltioiden strategiat.
   3 artikla
   Jäsenvaltioiden unionin tukea koskeva pyyntö
   Jäsenvaltioiden olisi toimitettava joka vuosi 31 päivään tammikuuta mennessä seuraavaan lukuvuoteen liittyvä unionin tukea koskeva pyyntö ja tarvittaessa päivittää meneillään olevaan lukuvuoteen liittyvä unionin tukea koskeva pyyntö. Pyynnössä on oltava seuraavat tiedot:

               a)

               Seuraavaan lukuvuoteen liittyvät tiedot:

                           i)

                           asetuksen (EU) N:o 1370/2013 liitteessä 1 esitetty kouluhedelmiä ja -vihanneksia sekä koulumaitoa koskevan tuen alustava määräraha;

                           ii)

                           halukkuus siirtää osa kouluhedelmille ja -vihanneksille tai koulumaidolle tarkoitetusta alustavasta määrärahasta toiseen alustavaan määrärahaan enintään asetuksen (EU) N:o 1308/2013 23 a artiklan 4 kohdassa tarkoitetun prosenttimäärän verran, ja siirron prosenttiosuus ja määrä;

                           iii)

                           halukkuus käyttää unionin kouluhedelmille ja -vihanneksille ja/tai koulumaidolle tarkoitettua tukea alustavasti myönnettyä määrärahaa enemmän ja pyydetty enimmäislisämäärä, jos lisämääräraha olisi saatavilla;

                           iv)

                           se alustavan määrärahan määrä, jota ei ole haettu, jos ei haluta käyttää koko kouluhedelmille ja -vihanneksille ja/tai koulumaidolle tarkoitettua alustavaa määrärahaa;

                           v)

                           haettu kokonaismäärä kouluhedelmille ja -vihanneksille sekä koulumaidolle.

               b)

               Meneillään olevaan lukuvuoteen liittyvät tiedot:

                           i)

                           asetuksen (EU) N:o 1308/2013 23 a artiklan 4 kohdan b alakohdassa tarkoitetut siirrot lopullisten määrärahojen välillä;

                           ii)

                           jos ei haluta käyttää kouluhedelmille ja -vihanneksille ja/tai koulumaidolle tarkoitetun tuen lopullista määrärahaa kokonaisuudessaan, määrä, jota ei haeta kouluhedelmille ja -vihanneksille ja/tai koulumaidolle;

                           iii)

                           halukkuus käyttää unionin kouluhedelmille ja -vihanneksille ja/tai koulumaidolle tarkoitettua tukea meneillään olevaksi lukuvuodeksi myönnettyä lopullista määrärahaa enemmän, jos lisämääräraha olisi saatavilla.

         Tässä artiklassa tarkoitetut määrät on ilmoitettava euroina.
   4 artikla
   Tuenhakijoiden toimittamat tukihakemukset
   1.   Jäsenvaltioiden on määritettävä tukihakemusten muoto, sisältö ja esittämistiheys strategiansa ja 2–6 kohdassa vahvistettujen sääntöjen mukaisesti.
   2.   Tukihakemusten, jotka koskevat tuotteiden toimittamista ja jakelua, on sisällettävä vähintään seuraavat tiedot:

               a)

               tuotemäärät jaoteltuna tuoteryhmittäin asetuksen (EU) N:o 1308/2013 3, 4 ja 5 kohdassa ja tarvittaessa kyseisen artiklan 7 kohdassa tarkoitetulla tavalla;

               b)

               hakijan tunnistetiedot ja sen oppilaitoksen tai opetusviranomaisen nimi ja osoite tai yksilöllinen tunnistenumero, jolle kyseiset määrät on jaettu;

               c)

               niiden lasten lukumäärä, jotka lukuvuoden alussa on kirjattu sen oppilaitoksen rekisteriin, jonka on määrä vastaanottaa koulujakelujärjestelmään kuuluvia tuotteita tukihakemuksen kattamalla ajanjaksolla.

         3.   Tukihakemukset, jotka liittyvät tuotteiden toimittamiseen ja jakeluun sekä koulutuksellisiin liitännäistoimenpiteisiin, voivat kattaa ajanjakson kahdesta viikosta kokonaiseen lukuvuoteen.
   4.   Tukihakemukset on toimitettava kolmen kuukauden kuluessa niiden kattaman ajanjakson päättymisestä tai, kun on kyse seurantaan, arviointiin tai julkistamiseen liittyvistä tukihakemuksista, kolmen kuukauden kuluessa materiaalin tai palvelun toimituspäivästä.
   5.   Jos 4 kohdassa tarkoitettu määräaika ylitetään alle 60 kalenteripäivällä, tuki maksetaan, mutta sitä alennetaan seuraavasti:

               a)

               viisi prosenttia, jos määräajan ylitys on 1–30 kalenteripäivää;

               b)

               kymmenen prosenttia, jos määräajan ylitys on 31–60 kalenteripäivää.

         Jos määräajan ylitys on yli 60 kalenteripäivää, tukea alennetaan yksi prosentti lisää jokaista lisäpäivää kohti jäljellä olevasta määrästä laskettuna.
   6.   Tukihakemuksissa ilmoitettujen määrien todisteeksi on esitettävä asiakirjat, joista käy ilmi tuotteiden, materiaalin tai palvelujen hinta, sekä kuitti tai maksutosite tai vastaava. Jäsenvaltioiden on yksilöitävä ne asiakirjat, jotka on liitettävä tukihakemuksiin.
   Jos tukihakemukset liittyvät koulutuksellisiin liitännäistoimenpiteisiin, seurantaan, arviointiin ja julkistamiseen, todisteeksi esitettävien asiakirjojen on sisällettävä rahoituserittely toimittain ja tiedot kyseisiin toimiin liittyvistä kustannuksista.
   5 artikla
   Tuen maksaminen
   1.   Tuki, joka koskee tuotteiden toimittamista ja jakelua, maksetaan ainoastaan:

               a)

               jos esitetään kuitti tosiasiallisesti toimitetuista ja/tai jaetuista määristä; tai

               b)

               siinä tapauksessa, että jäsenvaltio hyväksyy yksikkökustannusten vakiotaulukkojen, kiinteämääräisen rahoituksen ja/tai kertakorvausten käytön, jos esitetään vaihtoehtoinen todistus siitä, että määrät on toimitettu ja/tai jaettu koulujakelujärjestelmän tarkoituksiin ja ne maksettu.

         2.   Jos tuki liittyy koulutuksellisiin liitännäistoimenpiteisiin, seurantaan, arviointiin ja julkistamiseen, tuki maksetaan kyseisen materiaalin tai palvelun toimittamisen jälkeen ja toimivaltaisen viranomaisen vaatimien todisteeksi esitettävien asiakirjojen toimittamisen jälkeen tai, jos jäsenvaltio hyväksyy yksikkökustannusten vakiotaulukkojen, kiinteämääräisen rahoituksen ja/tai kertakorvausten käytön, on esitettävä vaihtoehtoinen todistus siitä, että materiaalit ja palvelut on toimitettu ja ne maksettu.
   3.   Toimivaltaisen viranomaisen on maksettava tuki kolmen kuukauden kuluessa tukihakemuksen jättöpäivästä, ellei ole aloitettu hallinnollista tutkintaa.
   4.   Toimivaltainen viranomainen ei maksa lukuvuotta 2017/2018 koskevaa tukea ennen kyseisen lukuvuoden alkamista.
   6 artikla
   Määrärahojen väliset siirrot
   1.   Alustavien määrärahojen välisiä siirtoja tehdään tämän asetuksen 3 artiklassa tarkoitetussa unionin tukea koskevassa pyynnössä asetuksen (EU) N:o 1308/2013 artiklan 23 a 4 kohdan a alakohdan mukaisesti.
   2.   Lopullisten määrärahojen välisiä siirtoja voidaan tehdä tämän asetuksen 3 artiklassa tarkoitetussa unionin tukea koskevassa pyynnössä asetuksen (EU) N:o 1308/2013 artiklan 23 a 4 kohdan b alakohdan mukaisesti, jos alustavien määrärahojen välisiä siirtoja ei ole tehty.
   Jäsenvaltioiden on ilmoitettava tällaisten siirtojen määristä komissiolle sen lukuvuoden 31 päivään tammikuuta mennessä, jona siirrot on tehty.
   7 artikla
   Unionin tuen uudelleenjako
   1.   Tämän asetuksen 3 artiklan mukaisesti haetun unionin tukimäärän perusteella komissio voi asetuksen (EU) N:o 1370/2013 5 artiklan 5 kohdan mukaisesti jakaa uudelleen alustavia määrärahoja tai niiden osia, joita ei ole haettu.
   Lisämäärää ei myönnetä jäsenvaltiolle tuoteryhmästä, josta kyseinen jäsenvaltio on 6 artiklan 1 kohdan mukaisesti siirtänyt määrärahaa toiseen tuoteryhmään.
   Jos jäsenvaltio ei toimita pyyntöä 3 artiklan mukaisesti, tälle jäsenvaltiolle kuuluva alustava määräraha katsotaan hakematta jätetyksi.
   2.   Komissio voi jakaa uudelleen hakematta jääneet lopulliset määrärahat tai niistä hakematta jääneet osat meneillään olevaksi lukuvuodeksi, josta on ilmoitettu 3 artiklan b kohdan mukaisesti, sellaisten jäsenvaltioiden kesken, jotka ovat ilmoittaneet halukkuudestaan käyttää unionin tukea lopullista määrärahaa enemmän.
   Lisämäärää ei myönnetä jäsenvaltiolle tuoteryhmistä, josta kyseinen jäsenvaltio on artiklan 6 kohdan 2 mukaisesti siirtänyt määrärahaa toiseen tuoteryhmään.
   Tämä uudelleenjako toteutetaan kouluhedelmiin ja -vihanneksiin tai koulumaitoon osoitetusta määrärahasta hakevan jäsenvaltion alustaviin määrärahoihin perustuen. Tarvittaessa jäsenvaltioiden samasta määrärahasta hakematta jääneet määrät voidaan jakaa jäsenvaltioille, jotka ovat hakeneet lisämäärää toiseen määrärahaan.
   3.   Lopullisen määrärahan suuruus, joka voidaan 1 kohdan mukaisesti jakaa uudelleen toiselle jäsenvaltiolle, on perustuttava asianomaisen jäsenvaltion edellisenä lukuvuotena kouluhedelmiin ja -vihanneksiin ja koulumaitoon tarkoitetun unionin tuen lopullisen jaon käyttöasteeseen. Ottaen huomioon komission täytäntöönpanoasetuksen (EU) N:o 908/2014 (11) 10 artiklan mukaisesti komissiolle tukihakemuksen yhteydessä 31 päivään joulukuuta mennessä toimitetut menoilmoitukset, lopullisen määrärahan suuruus lasketaan seuraavasti:

               a)

               jos lopullisen määrärahojen jaon käyttöaste on enintään 50 prosenttia, lisämäärärahoja ei myönnetä;

               b)

               jos lopullisen määrärahojen jaon käyttöaste on yli 50 mutta enintään 75 prosenttia, enimmäislisämäärä on enintään 50 prosenttia alustavasta jaon määrärahasta;

               c)

               jos lopullisen määrärahojen jaon käyttöaste on yli 75 prosenttia, enimmäislisämäärälle ei ole asetettu ylärajaa.

         Ensimmäisessä alakohdassa kuvattua laskentamenetelmää ei sovelleta lukuvuosien 2017/2018 ja 2018/2019 lopullisten määrärahojen laskemiseen eikä myöskään koulujakelujärjestelmään tai yhteen sen osista ensimmäistä kertaa hakeviin jäsenvaltioihin järjestelmän täytäntöönpanon kahden ensimmäisen vuoden aikana.
   8 artikla
   Seuranta ja arviointi
   1.   Delegoidun asetuksen (EU) 2017/40 9 artiklassa tarkoitetun seurannan on perustuttava tietoihin, jotka ovat peräisin hallinto- ja valvontavelvoitteista, mukaan lukien tämän asetuksen 4 ja 5 artiklassa säädetyt tiedot.
   Jäsenvaltioiden on ilmoitettava komissiolle seurannan tuloksista viimeistään kyseisen lukuvuoden päättymistä seuraavana 31 päivänä tammikuuta.
   2.   Asetuksen (EU) N:o 1308/2013 23 artiklan 8 kohdan mukaisesti laadittuun strategiaan sisältyvän jokaisen kuuden vuoden ajanjakson välein jäsenvaltioiden on toimitettava komissiolle viimeistään kyseisen ajanjakson päättymistä seuraavana 1 päivänä maaliskuuta arviointikertomus, joka sisältää delegoidun asetuksen (EU) 2017/40 9 artiklassa säädetyt ensimmäiset viisi lukuvuotta kattavan täytäntöönpanoajan arviointitulokset.
   Ensimmäinen arviointikertomus on toimitettava viimeistään 1 päivänä maaliskuuta 2023.
   3.   Komissio julkaisee jäsenvaltioiden vuosittaiset seurannan tulokset ja arviointikertomukset.
   9 artikla
   Hallinnolliset tarkastukset
   1.   Jäsenvaltioiden on toteutettava kaikki tämän asetuksen noudattamisen edellyttämät toimenpiteet. Kyseisten toimenpiteiden on sisällettävä kaikkien koulujakelujärjestelmän tukihakemusten järjestelmälliset hallinnolliset tarkastukset.
   2.   Jäsenvaltioiden on määritettävä tuotteiden toimittamiseen ja jakeluun liittyvät tositteet, jotka on toimitettava tukihakemuksen kanssa 5 artiklan mukaisesti. Jäsenvaltioiden on suoritettava tarkastuksia kaikille tukihakemuksille sekä tukihakemusten kanssa toimitettavalle edustavalle otannalle tositteita.
   3.   Seurantaa, arviointia, julkistamista ja koulutuksellisia liitännäistoimenpiteitä varten haettua tukea koskeviin hallinnollisiin tarkastuksiin on sisällyttävä materiaalin ja palvelujen toimittamisen ja ilmoitettujen menojen todenperäisyyden tarkastus.
   4.   Tuotteiden toimittamiseen ja jakeluun ja koulutuksellisiin liitännäistoimenpiteisiin liittyvän tuen tapauksessa hallinnollisia tarkastuksia on täydennettävä paikalla tehtävillä tarkastuksilla 10 artiklan mukaisesti.
   10 artikla
   Paikalla tehtävät tarkastukset
   1.   Kun on kyse tuotteiden toimittamiseen ja jakeluun liittyvästä tuesta, paikalla tehtävissä tarkastuksissa on tarkastettava erityisesti:

               a)

               delegoidun asetuksen (EU) 2017/40 6 artiklassa tarkoitettu kirjanpito, mukaan lukien osto- ja myyntilaskujen, lähetysluetteloiden ja pankkiotteiden kaltainen liikekirjanpito;

               b)

               tuotteiden käyttö tämän asetuksen mukaisesti.

         2.   Paikalla tehtäviä tarkastuksia on suoritettava sen 1 päivänä elokuuta alkavan ja 31 päivänä heinäkuuta päättyvän lukuvuoden aikana, jota ne koskevat (jakso N), tai sitä seuraavan 8 kuukauden ajanjakson aikana (jakso N + 1).
   Paikalla tehtäviä tarkastuksia voidaan suorittaa koulutuksellisten liitännäistoimenpiteiden täytäntöönpanon aikana.
   Kukin paikalla tehtävä tarkastus katsotaan loppuun saatetuksi, kun 6 kohdassa tarkoitettu vastaava tarkastuskertomus on annettu.
   3.   Paikalla tehtävien tarkastusten kokonaismäärän on katettava vähintään viisi prosenttia kansallisesti haetusta tuesta ja vähintään viisi prosenttia kaikista tuotteiden toimittamiseen ja jakeluun ja koulutuksellisiin liitännäistoimenpiteisiin liittyvistä tukihakemuksista kunkin lukuvuoden osalta.
   Jos tuenhakijoiden lukumäärä jäsenvaltiossa on alle sata, paikalla tehtäviä tarkastuksia on suoritettava vähintään viiden hakijan tiloissa.
   Jos tuenhakijoiden lukumäärä jäsenvaltiossa on alle viisi, paikalla tehtäviä tarkastuksia on suoritettava kaikkien hakijoiden tiloissa.
   Jos hakija ei ole oppilaitos mutta hakee tuotteiden toimittamiseen ja jakeluun liittyvää tukea, kyseisen hakijan tiloissa suoritettavaa paikalla tehtävää tarkastusta on täydennettävä paikalla tehtävillä tarkastuksilla vähintään kahdessa hakijan delegoidun asetuksen (EU) 2017/40 6 artiklan mukaisesti kirjaamassa koulussa tai vähintään yhdessä prosentissa hakijan kirjaamista kouluista sen mukaan, kumpi näistä on suurempi.
   Jos hakija hakee koulutuksellisiin liitännäistoimenpiteisiin liittyvää tukea, hakijan tiloissa paikalla tehtävät tarkastukset voidaan riskianalyysin perusteella korvata paikalla tehtävillä tarkastuksilla sellaisissa paikoissa, joissa liitännäistoimenpiteet toteutetaan. Jäsenvaltioiden on riskianalyysin perusteella vahvistettava tällaisten paikalla tehtävien tarkastusten taso.
   4.   Toimivaltaisen viranomaisen on riskianalyysin perusteella valittava hakijat paikalla tehtävään tarkastukseen.
   Tätä varten toimivaltaisen viranomaisen on otettava erityisesti huomioon:

               a)

               eri maantieteelliset alueet;

               b)

               virheiden toistuvuus ja edellisinä vuosina tehtyjen tarkastusten havainnot;

               c)

               asianomainen tuen määrä;

               d)

               hakijatyypit;

               e)

               mahdollisen koulutuksellisen liitännäistoimenpiteen tyyppi.

         5.   Jos tarkastusten tarkoitus ei vaarannu, ennakkoilmoitus voidaan antaa mahdollisimman lyhyellä varoitusajalla.
   6.   Toimivaltaisen valvontaviranomaisen on laadittava tarkastuskertomus kustakin paikalla tehdystä tarkastuksesta. Kertomuksessa on kuvattava tarkasti eri tarkastetut kohteet.
   Tarkastuskertomus on jaettava seuraaviin osiin:

               a)

               yleinen osa, johon sisältyvät erityisesti seuraavat tiedot:

                           i)

                           kertomuksen kattama ajanjakso, tarkastetut tukihakemukset, tuotteiden määrät, joihin tukea haettiin, jos hakemukset liittyivät tuotteiden toimittamiseen ja jakamiseen, järjestelmään osallistuvat oppilaitokset, saatavilla olevaan tietoon perustuva arvio tuen piiriin kuuluvien lasten määrästä sekä asianomainen rahoitusmäärä;

                           ii)

                           läsnä olleet vastuuhenkilöt;

               b)

               osa, jossa kuvataan tehdyt tarkastukset erikseen ja joka sisältää erityisesti seuraavat tiedot:

                           i)

                           tarkastetut asiakirjat;

                           ii)

                           tehtyjen tarkastusten luonne ja laajuus;

                           iii)

                           huomautukset ja havainnot.

         Kaikki tarkastuskertomukset on saatettava loppuun viimeistään kahdeksan kuukauden kuluessa lukuvuoden päättymisestä.
   7.   Jäsenvaltioiden on ilmoitettava komissiolle paikalla tehdyistä tarkastuksista ja niihin liittyvistä havainnoista viimeistään kyseisen lukuvuoden päättymistä seuraavan kalenterivuoden 31 päivänä lokakuuta.
   11 artikla
   Aiheettomien maksujen takaisinperintä
   Aiheettomasti maksettujen määrien takaisinperintään sovelletaan täytäntöönpanoasetuksen (EU) N:o 809/2014 7 artiklaa soveltuvin osin.
   12 artikla
   Julkisuus
   1.   Jos jäsenvaltiot päättävät olla käyttämättä delegoidun asetuksen (EU) 2017/40 12 artiklassa tarkoitettua julistetta, niiden on strategiassaan ilmaistava selkeästi, kuinka ne aikovat tiedottaa yleisölle unionin koulujakelujärjestelmään myöntämästä rahoitustuesta.
   2.   Delegoidun asetuksen (EU) 2017/40 12 artiklassa tarkoitetuissa viestintävälineissä ja julkistamistoimenpiteissä sekä koulutuksellisissa liitännäistoimenpiteissä käytetyissä opetusmateriaaleissa ja -välineissä on näytettävä Euroopan unionin lippu ja mainittava unionin koulujakelujärjestelmä ja, jos materiaalin koko ja välineet sen sallivat, unionin myöntämä rahoitustuki.
   3.   Unionin myöntämä rahoitustuki on mainittava vähintään yhtä näkyvästi kuin muista jäsenvaltion koulujakelujärjestelmää tukevista yksityisistä tai julkisista elimistä saadut tuet.
   4.   Jäsenvaltiot voivat edelleen käyttää sellaisten julisteiden ja muiden julkistamisvälineiden varastoja asetuksen (EU) N:o 2016/248 ja asetuksen (EY) N:o 657/2008 mukaisesti.
   13 artikla
   Ilmoitukset
   1.   Jäsenvaltioiden komissiolle toimittamat ilmoitukset on tehtävä sähköisesti käyttäen komission jäsenvaltioiden käyttöön tiedonsiirtoa varten asettamia teknisiä eritelmiä.
   2.   Tällaisten ilmoitusten muoto ja sisältö on määritettävä komission jäsenvaltioiden käyttöä varten asettamien mallien pohjalta, kun tämä on annettu tiedoksi maatalouden yhteisen markkinajärjestelyn komitealle.
   14 artikla
   Voimaantulo ja soveltaminen
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan lukuvuodeksi 2017/2018 ja sitä seuraaviksi lukuvuosiksi myönnettävään tukeen.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä marraskuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  EUVL L 347, 20.12.2013, s. 549.

      (3)  EUVL L 346, 20.12.2013, s. 12.

      (4)  Euroopan parlamentin ja neuvoston asetus (EU) 2016/791, annettu 11 päivänä toukokuuta 2016, asetusten (EU) N:o 1308/2013 ja (EU) N:o 1306/2013 muuttamisesta hedelmien ja vihannesten, banaanien ja maidon toimittamista oppilaitoksiin koskevan tukijärjestelmän osalta (EUVL L 135, 24.5.2016, s. 1).

      (5)  Komission delegoitu asetus (EU) N:o 1047/2014, annettu 29 päivänä heinäkuuta 2014, Euroopan parlamentin ja neuvoston asetuksen (EU) N:o 1308/2013 täydentämisestä siltä osin kuin on kyse jäsenvaltioiden laatimista kansallisen tai alueellisen tason strategioista koulumaitojärjestelmää varten (EUVL L 291, 7.10.2014, s. 4).

      (6)  Komission delegoitu asetus (EU) 2016/247, annettu 17 päivänä joulukuuta 2015, Euroopan parlamentin ja neuvoston asetuksen (EU) N:o 1308/2013 täydentämisestä hedelmien ja vihannesten, hedelmä- ja vihannesjalosteiden sekä banaanituotteiden toimittamiseen ja jakamiseen kouluhedelmä- ja kouluvihannesjärjestelmän mukaisesti myönnettävän unionin tuen osalta (EUVL L 46, 23.2.2016, s. 1).

      (7)  Komission täytäntöönpanoasetus (EU) 2016/248, annettu 17 päivänä joulukuuta 2015, Euroopan parlamentin ja neuvoston asetuksen (EU) N:o 1308/2013 soveltamista koskevista säännöistä hedelmien ja vihannesten, hedelmä- ja vihannesjalosteiden sekä banaanituotteiden toimittamiseen ja jakamiseen kouluhedelmä- ja kouluvihannesjärjestelmän mukaisesti myönnettävän unionin tuen sekä kyseisen tuen alustavan jakamisen osalta (EUVL L 46, 23.2.2016, s. 8).

      (8)  Komission asetus (EY) N:o 657/2008, annettu 10 päivänä heinäkuuta 2008, neuvoston asetuksen (EY) N:o 1234/2007 soveltamista koskevista yksityiskohtaisista säännöistä maidon ja tiettyjen maitotuotteiden toimittamiseksi oppilaitosten oppilaille myönnettävän yhteisön tuen osalta (EUVL L 183, 11.7.2008, s. 17).

      (9)  Komission delegoitu asetus (EU) 2017/40, annettu 3 päivänä marraskuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä hedelmien ja vihannesten, banaanien ja maidon toimittamiseen oppilaitoksiin myönnettävän unionin tuen osalta ja komission delegoidun asetuksen (EU) N:o 907/2014 muuttamisesta (katso tämän virallisen lehden sivu 11).

      (10)  Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).

      (11)  Komission täytäntöönpanoasetus (EU) N:o 908/2014, annettu 6 päivänä elokuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä maksajavirastojen ja muiden elinten, varainhoidon, tilien tarkastamisen ja hyväksymisen, tarkastuksia koskevien sääntöjen, vakuuksien ja avoimuuden osalta (EUVL L 255, 28.8.2014, s. 59).


title: Komission täytäntöönpanoasetus (EU) 2017/857, annettu 18 päivänä toukokuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               19.5.2017

               FI

               Euroopan unionin virallinen lehti

               L 128/17

         KOMISSION TÄYTÄNTÖÖNPANOASETUS (EU) 2017/857,
   annettu 18 päivänä toukokuuta 2017,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä toukokuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  104,0

                  TN

                  158,2

                  TR

                  94,0

                  ZZ

                  118,7

                  0709 93 10

                  TR

                  132,4

                  ZZ

                  132,4

                  0805 10 22 , 0805 10 24 , 0805 10 28

                  EG

                  49,9

                  MA

                  59,7

                  TR

                  41,8

                  ZA

                  88,5

                  ZZ

                  60,0

                  0805 50 10

                  AR

                  123,2

                  TR

                  65,0

                  ZA

                  207,1

                  ZZ

                  131,8

                  0808 10 80

                  AR

                  118,7

                  BR

                  119,2

                  CL

                  133,7

                  CN

                  130,6

                  NZ

                  152,0

                  US

                  107,1

                  ZA

                  99,8

                  ZZ

                  123,0

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/606, annettu 16 päivänä huhtikuuta 2015 , asetuksella (EY) N:o 341/2007 avatuissa valkosipulin tariffikiintiöissä 1 päivän huhtikuuta 2015 ja 7 päivän huhtikuuta 2015 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta

text:
               17.4.2015

               FI

               Euroopan unionin virallinen lehti

               L 100/77

         KOMISSION TÄYTÄNTÖÖNPANOASETUS (EU) 2015/606,
   annettu 16 päivänä huhtikuuta 2015,
   asetuksella (EY) N:o 341/2007 avatuissa valkosipulin tariffikiintiöissä 1 päivän huhtikuuta 2015 ja 7 päivän huhtikuuta 2015 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 1 ja 3 kohdan,
   sekä katsoo seuraavaa:

               (1)

               Komission asetuksella (EY) N:o 341/2007 (2) avataan vuotuisia tuontitariffikiintiöitä valkosipulin tuontia varten.

               (2)

               Määrät, joista on huhtikuun 2015 ensimmäisinä seitsemänä kalenteripäivänä jätetty A-tuontitodistushakemuksia 1 päivän kesäkuuta 2015 ja 31 päivän elokuuta 2015 väliseksi osakaudeksi, ylittävät joidenkin kiintiöiden osalta käytettävissä olevat määrät. Sen vuoksi olisi määritettävä, missä määrin A-tuontitodistuksia voidaan myöntää, ja vahvistettava haettuihin määriin sovellettava jakokerroin, joka lasketaan komission asetuksen (EY) N:o 1301/2006 (3) 7 artiklan 2 kohdan mukaisesti.

               (3)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 341/2007 nojalla 1 päivän kesäkuuta 2015 ja 31 päivän elokuuta 2015 väliseksi osakaudeksi jätetyissä tuontitodistushakemuksissa haettuihin määriin sovelletaan tämän asetuksen liitteessä vahvistettua jakokerrointa.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä huhtikuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EY) N:o 341/2007, annettu 29 päivänä maaliskuuta 2007, kolmansista maista tuotavan valkosipulin ja tiettyjen muiden maataloustuotteiden tariffikiintiöiden avaamisesta ja hallinnoinnista sekä tuonti- ja alkuperätodistusmenettelyn perustamisesta (EUVL L 90, 30.3.2007, s. 12).

      (3)  Komission asetus (EY) N:o 1301/2006, annettu 31 päivänä elokuuta 2006, tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä (EUVL L 238, 1.9.2006, s. 13).

      LIITE

                  Alkuperä

                  Järjestysnumero

                  Jakokerroin – 1 päivän kesäkuuta 2015 ja 31 päivän elokuuta 2015 väliseksi osakaudeksi jätetyt hakemukset
                  (%)

                  Argentiina

                              —

                              Perinteiset tuojat

                  09.4104

                  —

                              —

                              Uudet tuojat

                  09.4099

                  —

                  Kiina

                              —

                              Perinteiset tuojat

                  09.4105

                  81,143203

                              —

                              Uudet tuojat

                  09.4100

                  0,471995

                  Muut kolmannet maat

                              —

                              Perinteiset tuojat

                  09.4106

                  —

                              —

                              Uudet tuojat

                  09.4102

                  —


title: Komission täytäntöönpanoasetus (EU) N:o 1366/2011, annettu 19 joulukuuta 2011 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä [Pataca de Galicia / Patata de Galicia (SMM)]

text:
               22.12.2011

               FI

               Euroopan unionin virallinen lehti

               L 341/29

         KOMISSION TÄYTÄNTÖÖNPANOASETUS (EU) N:o 1366/2011,
   annettu 19 joulukuuta 2011,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä [Pataca de Galicia / Patata de Galicia (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski annetun komission asetuksen (EY) N:o 148/2007 (2) nojalla rekisteröidyn suojatun maantieteellisen merkinnän ”Pataca de Galicia / Patata de Galicia” eritelmän muutosten hyväksymistä.

               (2)

               Koska kyseessä eivät ole asetuksen (EY) N:o 510/2006 9 artiklassa tarkoitetut vähäiset muutokset, komissio julkaisi muutoshakemuksen mainitun asetuksen 6 artiklan 2 kohdan ensimmäisen alakohdan mukaisesti Euroopan unionin virallisessa lehdessä
                   (3). Koska komissiolle ei ole toimitettu asetuksen (EY) N:o 510/2006 7 artiklan mukaisia vastaväitteitä, muutokset olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskevat eritelmän muutokset, jotka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä joulukuuta 2011.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 93, 31.3.2006, s. 12.

      (2)  EUVL L 46, 16.2.2007, s. 14.

      (3)  EUVL C 108, 7.4.2011, s. 19.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      ESPANJA
      Pataca de Galicia/Patata de Galicia (SMM)